IVL ปิดดีลเทกฯ “Schoeller” โรงงานผลิตด้ายขนสัตว์ชั้นนำในยุโรป
IVL ปิดดีลเทกฯ "Schoeller" โรงงานผลิตด้ายขนสัตว์ชั้นนำในยุโรป
26 พ.ย. 2561

ตามที่เมื่อวันที่ 1 ต.ค.2561 บริษัท อินโดรามา เวนเจอร์ส จำกัด (มหาชน) หรือ IVL ได้มีการเปิดเผยสารสนเทศเกี่ยวกับเข้าซื้อหุ้นในอัตราร้อยละ 100 ของกลุ่มบริษัท Schoeller ผู้ผลิตด้ายขนสัตว์แท้และด้ายขนสัตว์ผสม (pure wool and wool blend worsted yarn) ชั้นนำในทวีปยุโรป ซึ่งมีโรงงานผลิตตั้งอยู่ในประเทศออสเตรีย สาธารณรัฐเช็ก และประเทศเยอรมัน
ล่าสุด IVL แจ้งผ่านตลาดหลักทรัพย์แห่งประเทศไทย (ตลท.) ว่า เมื่อวันที่ 23 พ.ค.2561 การเข้าซื้อกิจการดังกล่าวได้ดำเนินการเสร็จสิ้นเป็นที่เรียบร้อยแล้ว
อนึ่ง กลุ่มบริษัท Schoeller เป็นผู้ผลิตด้ายขนสัตว์แท้และด้ายขนสัตว์ผสม (pure wool and wool blend worsted yarn) ชั้นนำในทวีปยุโรป ซึ่งประกอบไปด้วยโรงงานย้อมสีในประเทศออสเตรียและโรงงานปั่นด้ายในสาธารณรัฐเช็ก โดยมีกำลังการผลิตรวมอยู่ที่ 3,600 ตันต่อปี ทั้งนี้ ด้ายขนสัตว์ดังกล่าวถูกนำไปใช้อย่างหลากหลายโดยแบรนด์ชั้นนำระดับโลกทั้งในงานอุตสาหกรรมและไม่ใช่อุตสาหกรรม
สำหรับการเข้าซื้อกิจการในครั้งนี้จะช่วยเพิ่มการเติบโตของธุรกิจกลุ่มผลิตภัณฑ์ที่มีมูลค่าเพิ่ม (High Value Added: HVA) ของ IVL อีกด้วย